b'\n_START_ARTICLE_\nKoreoxyomus\n_START_SECTION_\nUtseende\n_START_PARAGRAPH_\nEn liten (3,7 - 4,7 millimeter), avlang, litt matt, m\xc3\xb8rkbrun til svart gj\xc3\xb8dselbille. Kroppen er noks\xc3\xa5 hvelvet. Hodet er skovlformet uten kn\xc3\xb8ler. Pronotum er rundet, kraftig punktert. Dekkvingene er hvelvede og rundede med dype punktstriper.\n_START_SECTION_\nLevevis\n_START_PARAGRAPH_\nArten er funnet  i eikeskog i ca. 900 meters h\xc3\xb8yde. Voksne biller finnes b\xc3\xa5de om h\xc3\xb8sten og i juni, s\xc3\xa5 de overvintrer trolig som voksne. Ellers er lite kjent om biologien deres.\n_START_SECTION_\nUtbredelse\n_START_PARAGRAPH_\nArten lever (som det g\xc3\xa5r fram av navnet) i Korea.'